《赠衡阳簿林士恺》
宋代·赵汝腾

吾党仲容，行修能通。
而志卓然，以慕直躬。
尝侪扣阍，力摧奸锋。
上旌其言，擢第南官。
府庠诸生，坐斥匆匆。
君尽远诒，盍援掖逢。
予疏已先，所见略同。
每起敬爱，有烈士风。
予归里闬，时访藋蓬。
匪义不谈，惟理是穷。
告予戍及，栖枳湘中。
壮哉兹行，近紫盖峰。
刑使杰然，蜀彦之雄。
埋轮大勇，折槛精忠。
朝夕趋承，必得所从。
一被容接，终身登龙。
惟仕首辅，必廉必公。
惟学策要，必敬必恭。
胡张之乡，名理之宗。
公余取友，以相磨礲。

作者简介：赵汝腾（？－1261年），字茂实，号庸斋。居福州（今属福建）。生年不详，卒于宋理宗景定二年。宝庆二年，（公元一二二六年）第进士。历迁籍田令。如试职馆，授秘书省正字。累官礼部尚书，兼给事中。入奏前后奸谀兴利之臣，很是切直。后官终翰林学士承旨。汝腾着有庸斋集六卷，《四库总目》传于世。宋太宗八世孙，宝庆二年（1226年）进士。历官差主管礼、兵部架阁，迁籍田令。累官权工部尚书兼权中书舍人。不久被罢免。又用为礼部尚书兼给事中。拜翰林学士。晚年号紫霞翁，景定二年（1261年）卒。谥忠靖。着有《庸斋集》六卷。